FASS 2509 / 4509 Studietur til det frankofone Afrika sør for Sahara
Praktiske opplysninger januar 2009

Visum 
Pass, to bilder av deg selv, 34 euro, + nok til porto til å sende passet tilbake og en konvolutt med navn og adresse dit visumet skal sendes og utfylt søknadsskjema (skjemaet kan lastes ned fra lenke som ligger på emnesidene til FASS2509 eller FASS4509) 
sendes til:
Ambassade de la République du Mali, Kurfürstendamm 72, 10709 BERLIN, Tyskland
 
Vaksiner
Gul feber-vaksine er påkrevet for å slippe inn i Mali, ta med bevis på at du har denne. En rekke andre vaksiner er også anbefalt, disse kan tas for eksempel hos Helsetjenesten ved UiO eller på Reiseklinikken på St. Olavs plass eller ved helsestasjoner (begge steder vet de hvilke du trenger). Hos Helsetjenesten ved UiO, på Reiseklinikken eller hos en annen lege kan du få resept på malariatabletter. Ta enten Lariam eller Malarone. Lariam kan ha ubehagelige bivirkninger, men det er slett ikke sikkert. Du kan prøve en Lariam-tablett på forhånd for å prøve ut bivirkningene. De andre medisinene (klorkinin etc) er ikke bra nok. Både tablettene og vaksinene skal tas en viss tid på forhånd.

Hva er lurt å ha med? Ikke mer enn nødvendig!
Alt du ikke kan leve uten er det imidlertid lurt å ha med, ikke sats på at du kan kjøpe noe der (bind, solkrem, osv.). Lommelykt er fint å ha, myggmiddel helt nødvendig, myggnetting (pass på at det er impregnert – kan kjøpes i Bamako, billigere enn i Norge), dopapir (kan kjøpes i Bamako, ikke regn med at familien du bor hos har det), klær som dekker hele kroppen, solkrem, solhatt og solbriller, reisemedisin som Imodium (hvis du får diaré og allikevel må reise i buss eller bil) og anti-forstoppelse-medikamenter. Våtservietter! Åpne sandaler er praktiske å gå i sand med, ”plastslippers” kan kjøpes for et par kroner i Mali. Det er vanskelig å trille koffert i sand – bruk sekk. Miniskjørt og shorts er ikke noe særlig, det er ikke vanlig å vise lårene i Mali. Trange, utringede singleter er heller ikke å anbefale. 

Ta gjerne med noen smågaver til barna i vertsfamilien: leker og godteri er populært, eventuelt hudpleieprodukter til jenter på egen alder. Vær imidlertid forsiktig med å dele ut gaver i øst og vest, til barn du treffer på gata for eksempel. Hvis barna blir vant til at folk fra vesten alltid gir dem noe kan det føre til tigging.

Generelle råd du sikkert har hørt før
Pass godt på alt du har med deg, særlig når du er på steder med mye folk (markeder, for eksempel). Vær nøye med håndhygiene (uten å være hysterisk) og å skrelle frukt, ikke spise rått kjøtt osv. Pass på å få i deg nok væske. Husk reiseforsikring! Visakort kan brukes i to minibanker i Bamako – ta med cash i Euro. 
Kontaktinformasjon 
Norge: Ingse Skattum: 22 85 47 90(a) 67 14 63 45 (p), ingse.skattum@ikos.uio.no
Mali : Samba Traoré, 00 223-679 05 13, ved Université de Bamako; Mme Coulibaly, Ami Konaté, 00 223 223 79 30 (a), 00 223 673 70 24 (m) (snakker noe engelsk) ved Université de Bamako, Moustapha Barry, dir. for AMPTS (reisebyrå), 00 223 623 80 98 (a), moustaphbarry@yahoo.fr;  eller Fatou Cissé, norsk konsul og ansatt i Kirkens Nødhjelp, Mali
00 223 222 51 50, fatou.cisse@afribone.net.ml, Riborg Knutsen, dir. for Kirkens Nødhjelp, 00 223 222 62 74 riborg.knutsen@afribone.net.ml
Hvis du i tillegg er åpen for andre måter å se og gjøre ting på og er villig til å tilpasse deg til det får du helt sikkert en fantastisk tur!
Ingse Skattum, oktober 2008